**Søppelplukkeaksjon**

Dere trenger: Engangshansker og søppelposer.

Ta med hele lokallaget til et sted i nærheten og plukk søppel. Dere kan for eksempel plukke søppel på en strand, populær tursti eller andre områder der folk i lokalområdet deres ferdes. Dere kan jo kanskje avslutte med noe hyggelig som å grille sammen etterpå (men husk å rydde opp deres egen søppel også).

**Underskriftskampanje**

Finn en sak dere vil skape engasjement rundt, og lag en underskriftskampanje. Denne kan spres på sosiale medier.

**Togaksjon**

Dere trenger: Flyere til utdeling og togbilletter

Ta toget fra et stopp til et annet der dere bor, og del ut flyere om klima og miljø til passasjerer på toget. Dette er også et godt tidspunkt å snakke med folk om Jernbanepakke 4.

**Sitte beitevakt**

Hvis dere i lokallaget bor i nærheten av et sted med f. eks. sauer kan dere spørre bonden om dere kan sitte beitevakt. Da hjelper dere noen, samtidig som dere har aktivitet.

**Delta på skolestreik for klimaet**

Dere trenger: papp og maling til plakater

Om lokallaget ikke vil arrangere noe selv kan dere delta på skolestreik for klimaet. Dere kan samle lokallaget i forkant for å lage plakater, og om dere får lov kan dere ha stand under klimastreiken. Prøv også å få til at en i lokallaget får holde appell.